**Potprogram V. „Jačanje ljudskih potencijala na lokalnoj i područnoj (regionalnoj) razini za učinkovitu pripremu i korištenje fondova Europske unije“**

* **Smjernice –**

**Prihvatljive edukativne aktivnosti:**

1. Priprema projekata prihvatljivih za financiranje iz fondova Europske unije

2. Javna nabava u kontekstu korištenja EU fondova (PRAG i nacionalno zakonodavstvo)

3. Financijsko upravljanje i kontrola provedbe projekata financiranih iz EU fondova (računovodstvo projekta, financijsko planiranje, praćenje i izvještavanje)

4. Vještine upravljanja projektom - Project Management (upravljanje projektnim ciklusom, vremensko planiranje, upravljanje ljudskim resursima, upravljanje nepravilnostima, upravljanje rizicima)

5. Državne potpore i EU fondovi

6. Izrada studija predizvedivosti/studija izvedivosti/analiza troškova i koristi

7. Izrada studija utjecaja na okoliš

8. Natura 2000 i EU fondovi (planiranje i provedba investicijskih projekata unutar ekološke mreže NATURA 2000)

9. Edukacije o EU fondovima za potrebe gospodarstva (mogućnosti financiranja iz EU fondova, priprema i provedba projekata)\*

**\*Napomena**

Ovo područje edukativnih aktivnosti prihvatljivo je samo za ona upravna tijela jedinica područne (regionalne) samouprave i razvojne agencije osnovane s ciljem učinkovite koordinacije i poticanja regionalnog razvoja sukladno odredbama Zakona o regionalnom razvoju, koja za iste namjene nisu već dobili financijska sredstva Ministarstva poduzetništva i obrta ili drugih tijela.

10. Programi Europske unije

11. Informiranje i komunikacija s javnosti u kontekstu korištenja EU fondova

* **Smjernice za provedbu -**

Cijena sata za edukativne aktivnosti 1. – 4. i 9. – 11. iznosi u bruto iznosu za:

Regionalne koordinatore: 300 kn

Konzultante u RH: 400 kn

Strane konzultante: 500 kn

Cijena sata za edukativne aktivnosti 5. – 8. iznosi u bruto iznosu za:

Konzultante u RH: 600 kn

Strane konzultante: 700 kn

**Jedan sat** edukativne aktivnosti se odnosi na predavanje/radionicu u trajanju od **60 minuta**. Ukoliko sat edukativne aktivnosti bude trajao manje od 60 min, cijena sata će se obračunati proporcionalno vremenu u kojem je predavanje/radionica izvršena.

Edukativnu aktivnost pod brojem **4. mogu predavati samo regionalni koordinatori**, dok edukativne aktivnosti pod brojevima **5., 6., 7. i 8. mogu predavati isključivo konzultanti**.

**Prihvatljivi troškovi:**

Prihvatljivi troškovi isključivo se odnose na sat predavanja/radionice (60 minuta)

**Neprihvatljivi troškovi:**

* Troškovi pripreme edukativne aktivnosti
* Putni troškovi
* Troškovi materijala koji se dijele na predavanjima
* Troškovi prevođenja

Maksimalan iznos sredstava za svakog regionalnog koordinatora u 2013. godini iznosi **107.142,00 kn**.

**Do 50%** tog iznosa, regionalni koordinatori za potrebe jačanja vlastitih kapaciteta, moraju angažirati **konzultantske tvrtke**. U sklopu tih edukacija mogu također educirati i predstavnike JLRS-ova.

**Minimalno 50%** odobrenog iznosa moraju utrošiti na edukacije za predstavnike JLRS-ova koje održavaju **regionalni koordinatori**.